seungwon929/Th-miracl huggingface dataset:
เอชบีโอ

เอชบีโอ ( ย่อจาก Home Box Office) เป็นช่องเคเบิลโทรทัศน์แบบเสียค่ารับชม สัญชาติอเมริกัน และเป็นเครือข่ายโทรทัศน์ดาวเทียม มีเจ้าของคือ ไทม์วอร์เนอร์ ภายใต้การบริหารงานของบริษัทในเครือโฮม บ็อกซ์ ออฟฟิศ อิงค์ (Home Box Office Inc.) รายการในช่องเอชบีโอส่วนใหญ่เป็นภาพยนตร์ ซีรีส์โทรทัศน์ รวมไปถึง ภาพยนตร์ที่ผลิตเพื่อออกอากาศในเคเบิลโดยเฉพาะ และยังมีสารคดี การแข่งขันชกมวย สแตนด์อัพ คอเมดีและคอนเสิร์ตด้วย

เมื่อเดือนสิงหาคม ค.ศ.2013 ช่องเอชบีโอให้บริการทั้งหมด 32,445,000 ครัวเรือน (คิดเป็น 28.41% ของลูกค้าเคเบิลและดาวเทียม) ในสหรัฐอเมริกา 
ทำให้กลายเป็นช่องพรีเมี่ยมที่ใหญ่เป็นอันดับสองในประเทศสหรัฐอเมริกา นอกจากนี้ช่องเอชบีโอยังออกอากาศอีกอย่างน้อย 151 ประเทศ มีสมาชิกรวม 114,000,000 สมาชิกทั่วโลก

รายการบางรายการของช่องเอชบีโอได้ออกอากาศไปยังสถานีโทรทัศน์ช่องอื่น ๆ และมีซีรีส์ รวมไปถึงภาพยนตร์ของเอชบีโอจำนวนมากที่ประสบความสำเร็จ และได้นำออกมาขายในรูปแบบของดีวีดี (เช่น Sex and the City, The Sopranos, The Wire, Entourage, Six Feet Under, Boardwalk Empire, Game of Thrones และ True Blood) อีกทั้งยังได้ออกอากาศในประเทศอื่น ๆ ด้วย เช่น ประเทศแคนาดา, ประเทศออสเตรเลีย และประเทศในทวีปยุโรป

ในปี 2015 เอชบีโอจะเริ่มให้บริการบนอินเทอร์เน็ตผ่านบริการสตรีมมิ่งมีชื่อว่า HBO Go
ชูโอ (ไซตามะ)

ชูโอ () เป็นหนึ่งในสิบเขต ในเมืองไซตามะ จังหวัดไซตามะ ตั้งอยู่ทางตอนเหนือของกรุงโตเกียว 20 กิโลเมตร มีจำนวนประชากรทั้งสิ้น 137,500 คน
วงศ์กล้วยพัด

วงศ์กล้วยพัด หรือ Strelitziaceae เป็นวงศ์ของพืชใบเลี้ยงเดี่ยว ซึ่งเป็นวงศ์ของพืชที่มีลักษณะคล้ายวงศ์ Heliconiaceae และ Musaceae สกุลในวงศ์นี้เคยรวมอยู่ในวงศ์ Musaceae ในการจำแนกบางระบบ แต่ในระบบ APG II ไดกำหนดให้วงศ์กล้วยพัด อยู่ในอันดับ Zingiberales ในกลุ่ม commelinid

วงศ์กล้วยพัดมี 3 สกุล พบในเขตร้อนทั้งหมดคือ "Strelitzia" มี 5 สปีชีส์ทางใต้ของแอฟริกา, "Ravenala" มีสปีชีส์เดียวใน มาดากัสการ์ และ "Phenakospermum" มีสปีชีส์เดียวทางเหนือของอเมริกาใต้ สปีชีส์ที่รู้จักมากที่สุดคือปักษาสวรรค์ ("Strelitzia reginae") และอีกสปีชีส์ที่พบบ่อยคือกล้วยพัด ("Ravenala madagascariensis")
ตำบลหนองปลาหมอ (อำเภอบ้านโป่ง)

ตำบลหนองปลาหมอ เป็นตำบลหนึ่งใน อำเภอบ้านโป่ง จังหวัดราชบุรี

ในสมัยรัชกาลที่ 1 ได้มีคนไทยเชื้อสายโยนก อพยพมาจากเมืองเชียงแสน แล้วมารวมตัวกัน ณ ทะเลสาบแห่งหนึ่งใน ตำบลคุ้งพยอม อำเภอบ้านโป่ง ซึ่งในทะเลสาบดังกล่าวพบปลาหมอเป็นจำนวนมาก ทำให้ชาวบ้านตั้งหมู่บ้านขึ้นว่าชุมชนหนองปลาหมอ
ต่อมาหมู่บ้านใหญ่ขึ้นจึงได้ตั้งเป็น ตำบลหนองปลาหมอ จนถึงปัจจุบันนี้

ต่อมามีคนย้ายมาจาก ตำบลสร้อยฟ้า อำเภอโพธาราม จังหวัดราชบุรี และตำบลเขาสามสิบหาบ อำเภอท่ามะกา จังหวัดกาญจนบุรี 
และย้ายมาจากที่อื่น ๆ เช่น ตำบลบ้านม่วง อำเภอบ้านโป่ง ตำบลบ้านเลือก อำเภอโพธาราม ตำบลคูบัว อำเภอเมือง 
อำเภอบางแพ จังหวัดราชบุรี มีภาษาพูดหลายภาษา เช่น ภาษาไทย ภาษาญวน ภาษามอญ และได้แยกเป็น ต.เขาขลุง

ตำบลหนองปลาหมอมีอาณาเขตติดต่อ 3 อำเภอของจังหวัดราชบุรี

สภาพโดยทั่วไป พื้นที่เป็นที่ราบลุ่มพื้นดินอุดมสมบูรณ์เหมาะแก่การทำการเกษตรกรรมและเลี้ยงสัตว์

ตำบลหนองปลาหมอแบ่งเป็น 16 หมู่บ้าน ดังนี้
แสมแดง

แสมแดง หรือเล็บมือนาง เล็บนาง เป็นไม้พุ่มในวงศ์ Myrsinaceae โคนต้นมีพูพอนเล็กน้อย เปลือกเรียบสีเทาเข้มถึงน้ำตาลแดง ใบเดี่ยว แผ่นใบหนาคล้ายแผ่นหนัง ด้านบนเป็นมัน ท้องใบสีเขียวอมแดง ดอกช่อ ออกตามซอกใบเป็นช่อแบบซี่ร่ม มีกลิ่นหอม กลีบดอกสีขาว ผลเป็นทรงกระบอก เรียวโค้ง ยาว 5-8 ซม. ปลายเป็นติ่งแหลม ผลอ่อนสีเขียวอมน้ำตาล งอกตั้งแต่อยู่บนต้น เนื้อไม้ใช้ทำอุปกรณ์ประมง สารสดัดของกิ่งแสมแดงมีฤทธิ์เป็นยาแก้ปวดในหนู
วงศ์ข้าวสารหลวง

วงศ์ข้าวสารหลวง หรือ วงศ์ Myrsinaceae เป็นวงศ์ของพืชมีดอกขนาดใหญ่ในอันดับ ประกอบด้วย 35 สกุลและประมาณ 1000 สปีชีส์ แพร่กระจายในเขตอบอุ่นและเขตร้อนตั้งแต่ ยุโรป ไซบีเรีย ญี่ปุ่น เม็กซิโก ฟลอริดา นิวซีแลนด์ อเมริกาใต้ และแอฟริกาใต้

พืชในวงศ์นี้นำไปใช้ปประโยชน์ทางเศรษฐกิจน้อย บางสกุล เช่น "Ardisia", "Cyclamen", "Lysimachia", และ "Myrsine" ใช้เป็นไม้แต่งสวนโดยเฉพาะ "Ardisia crispa" และ "Myrsine africana" "Ardisia japonica" (ภาษาจีน: 紫金牛; พินอิน: zǐjīn niú) ใช้เป็นสมุนไพรจีน

ระบบ APG III ไม่มีวงศ์ข้าวสารหลวง แต่จัดรวมให้อยู่ในวงศ์ Primulaceae ซึ่งมีขนาดใหญ่สกุลต่อไปนี้จัดอยู่ในวงศ์ Primulaceae แต่ตาม Källersjö et al. (2000),จัดอยู่ในวงศ์ Myrsinaceae: "Anagallis", "Ardisiandra", "Asterolinon", "Coris", "Cyclamen", "Glaux", "Lysimachia", "Pelletiera " และ "Trientalis" .
สวัสดิ์ คำประกอบ

นายสวัสดิ์ คำประกอบ (23 ตุลาคม พ.ศ. 2462 - 28 กันยายน พ.ศ. 2557) อดีตรัฐมนตรีว่าการกระทรวงยุติธรรม รัฐมนตรีประจำสำนักนายกรัฐมนตรี รัฐมนตรีว่าการกระทรวงสาธารณสุข รัฐมนตรีว่าการกระทรวงเกษตรและสหกรณ์ รัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดนครสวรรค์ 12 สมัย

สวัสดิ์ คำประกอบ เกิดเมื่อวันที่ 23 ตุลาคม พ.ศ. 2462 สำเร็จการศึกษาปริญญาตรี นิติศาสตรบัณฑิต มหาวิทยาลัยธรรมศาสตร์ สมรสกับ นางมะลิ คำประกอบ มีบุตรชาย 4 คน คือ นายภานุวัฒน์ คำประกอบ, นายวีระกร คำประกอบ และ นายดิสทัต คำประกอบ นายพีระพงษ์ คำประกอบ (เสียชีวิตแล้ว)

สวัสดิ์ คำประกอบ ถึงแก่อสัญกรรมด้วยโรคปอดอักเสบ เมื่อวันที่ 28 กันยายน พ.ศ. 2557 สิริอายุรวม 94 ปี

อดีตเคยเป็นนายกเทศมนตรีเทศบาลเมืองนครสวรรค์ ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดนครสวรรค์ และได้รับเลือกตั้งเป็นครั้งแรก ใน พ.ศ. 2489 และได้รับเลือกเรื่อยมา จนถึง พ.ศ. 2535 ก่อนที่จะวางมือทางการเมืองและถึงแก่อสัญกรรมในเวลาต่อมา

สวัสดิ์ คำประกอบ เคยได้รับแต่งตั้งเป็นรัฐมนตรีใน 8 คณะรัฐมนตรี ครั้งแรกในตำแหน่งรัฐมนตรีช่วยว่าการกระทรวงสาธารณสุข ในรัฐบาลจอมพลแปลก พิบูลสงคราม (ครม.26) พ.ศ. 2500

สวัสดิ์ คำประกอบ ได้รับการเลือกตั้งเป็นสมาชิกสภาผู้แทนราษฎรมาแล้ว 12 สมัย คือ
หนองปลาหมอ

หนองปลาหมอ อาจหมายถึง
เทศบาลตำบลบ้านกลาง

เทศบาลตำบลบ้านกลาง อาจหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
กูเกิล มูน

กูเกิล มูน () เป็นเว็บค้นหาบริการที่คล้ายกับกูเกิล แมปส์ แต่มันจะโชว์รูปภาพถ่ายดาวบริวารของโลกคือดวงจันทร์ เปิดตัวโดยกูเกิล ในวันที่ 20 กรกฎาคม ค.ศ. 2009 เพื่อเป็นการเฉลิมฉลองครบรอบ 40 ปีของการลงจอดบนผิวของดวงจันทร์อะพอลโล 11 เว็บไซต์นี้เชื่อมโยงไปถึงของแต่ละภารกิจอวกาศของยานอะพอลโลต่างๆ ที่แสดงโดยภาพถ่ายดาวเทียม การแสดงข้อมูลเพิ่มเติมเกี่ยวกับแต่ละภารกิจในฐานะที่ผู้ใช้ซูมเข้า
ฮิซะเอะ วะตะนะเบะ

ฮิซะเอะ วะตะนะเบะ (; เกิด 21 ตุลาคม ค.ศ. 1980) เป็นทั้งนักต่อสู้แบบผสมและนักมวยไทยหญิงชาวญี่ปุ่น

เธอมีความโดดเด่นที่แตกต่างจากคนอื่นด้วยชุดลายเสือดาวกับผมตัดตรงที่เคยเป็นสีน้ำตาลแดงหรือสีแดง แต่ตอนนี้เป็นสีบลอนด์ เธอเป็นอดีตแชมป์รายการดีพในรุ่นไลท์เวท (106 ปอนด์) และปัจจุบันเป็นผู้ครองสถิติการต่อสู้แบบผสมที่ ชนะ 19 แพ้ 6 เสมอ 0

วะตะนะเบะมีผลงานเด่นในภาพยนตร์แนวศิลปะการต่อสู้เรื่อง "คาราเต้เกิร์ล กระโปรงสั้นตะบันเตะ" ซึ่งเป็นการถ่ายทำฉากต่อสู้โดยไม่ใช้นักแสดงแทนแต่อย่างใด โดยภาพยนตร์ชุดนี้ได้รับการเปิดตัวในหลายประเทศเมื่อปี ค.ศ. 2010

วันที่ 26 ธันวาคม ค.ศ. 2003 วะตะนะเบะเข้าแข่งขันมวยไทยรายการแข่งขันมวยไทยหญิง โดยเธอเป็นฝ่ายชนะคะแนนน้ำหวานน้อย ศ.อาร์สยาม (กระแต อาร์สยาม) ที่ฟิวเจอร์พาร์ค รังสิต และเธอได้หวนกลับมาแข่งมวยไทยอีกครั้งใน ค.ศ. 2009 แต่ก็ได้มีการเลื่อนออกไปเนื่องจากประกาศสถานการณ์ฉุกเฉินในประเทศไทย

วะตะนะเบะเข้าแข่งขันชู้ตบ็อกซิ่งรายการเกิลส์เอส-คัพ ณ วันที่ 29 สิงหาคม ค.ศ. 2010 เธอได้พบกับเรนะ คุโบตะ ในรอบเปิดของรายการและเป็นฝ่ายแพ้ทีเคโอในยกที่สอง

วะตะนะเบะแต่งงานกับนักวาดการ์ตูนชาวญี่ปุ่นชื่อ เอสพี☆นะคะเทะมะ และมีลูกด้วยกันหนึ่งคน เธอมาจากจังหวัดโทะชิงิแต่ตอนนี้อาศัยอยู่ในกรุงโตเกียว ที่ซึ่งเธอได้ทำการฝึกวิชา ณ บลูด็อกยิม
ภาพในกระจก

ภาพในกระจก ภาพกระจกเงา ภาพสะท้อน หรือ เงาสะท้อน ) เป็นภาพของวัตถุที่เกิดจากการสะท้อน โดยมีลักษณะเหมือนกับวัตถุต้นแบบเว้นแต่มีการกลับข้างจากซ้ายเป็นขวาหรือปรัศวภาควิโลม (lateral inversion) เป็นปรากฏการณ์ทางทัศนศาสตร์อันเกิดจากการสะท้อนแสงในกระจกหรือวัตถุอื่นที่คล้ายกันเช่น ผิวน้ำ ผิวโลหะ นอกจากนี้ยังเป็นหลักการทางเรขาคณิตที่ใช้ในการทำความเข้าใจโครงสร้างสามมิติอีกด้วย
โอลิมปิกเยาวชนฤดูหนาว 2016

กีฬาโอลิมปิกเยาวชนฤดูหนาว 2016 (; ) หรือชื่ออย่างเป็นทางการว่า กีฬาโอลิมปิกเยาวชนฤดูหนาวครั้งที่ 2 () เป็นการแข่งขันกีฬาหลายชนิดระหว่างประเทศสำหรับเยาวชนซึ่งจัดขึ้นในเมืองลิลเลฮัมเมร์ ประเทศนอร์เวย์ ระหว่างวันที่ 12 - 21 กุมภาพันธ์ พ.ศ. 2559 การแข่งขันครั้งนี้เป็นการแข่งขันครั้งที่ 4 ของกีฬาโอลิมปิกเยาวชนและครั้งที่ 2 ของโอลิมปิกฤดูหนาว เมืองลีลแฮมเมอร์ได้รับไว้วางใจในการจัดการแข่งขันในครั้งนี้เมื่อวันที่ 7 ธันวาคม พ.ศ. 2554 โดยใช้สถานที่ที่มีอยู่เดิมและเคยใช้ในการแข่งขันกีฬาโอลิมปิกฤดูหนาว 1994

การเสนอตัวเป็นเจ้าภาพโอลิมปิกเยาวชนฤดูหนาว 2016 ได้ประกาศผลเมื่อ 7 ธันวาคม พ.ศ. 2554 ซึ่งมีเมืองลิลเลฮัมเมร์ ประเทศนอร์เวย์เป็นเมืองที่เสนอจัดการแข่งขันอยู่เมืองเดียว โดยเมืองลีลแฮมเมอร์เคยเป็นเจ้าภาพกีฬาโอลิมปิกของฤดูหนาว 1994 และได้เสนอตัวเป็นเจ้าภาพโอลิมปิกเยาวชนฤดูหนาว 2012 แต่ไม่ได้รับเลือกเป็นเจ้าภาพจากคณะกรรมการโอลิมปิกสากล โดยเมืองอินส์บรุค ประเทศออสเตรีย ได้รับเลือกเป็นเจ้าภาพในครั้งนั้น

โอลิมปิกเยาวชนฤดูหนาว 2016 มีสถานที่จัดการแข่งขันทั้งหมด 20 แห่ง แบ่งเป็นสถานที่จัดการแข่งขันกีฬา 9 แห่ง และสถานที่จัดกิจกรรม 11 แห่ง โดยการแข่งขันครั้งนี้จัดขึ้นทั้งหมดใน 4 เมือง คือ ลิลเลฮัมเมร์ ,ฮามาร์ ,Gjøvik และØyer ซึ่ง 3 เมืองที่จัดการแข่งขันนั้นตั้งอยู่ใกล้ทะเลสาบ Mjøsa และมีผู้อยู่อาศัยประมาณ 27,000 คน ขณะที่เมือง Øyer มีผู้อยู่อาศัยประมาณ 5,000 คน และตั้งอยู่ในหุบเขา Gudbrandsdalen

ในลีลแฮมเมอร์มีสถานที่จัดการแข่งขัน คือ สนาม Lysgårdsbakken เป็นสนามจัดกีฬาสกีกระโดดไกล มีความจุผู้ชม 35,000 ที่นั่ง, สนาม Birkebeineren เป็นสนามจัดกีฬามาราธอนสกี, ไบแอธลอน และสกีผสม มีความจุผู้ชม 31,000 ที่นั่ง, สนาม Kanthaugen เป็นสนามจัดกีฬาฟรีสไตล์สกี และ สโนว์บอร์ด มีความจุผู้ชม 15,000 ที่นั่ง, สนามโอลิมปิกบอบสเล เป็นสนามจัดกีฬาบอบสเล, ลุจ และสเคเลทัน และสนามคริสตินส์ ฮอลล์ เป็นสนามจัดกีฬาฮอกกี้น้ำแข็ง และเคอลิ่ง

รายชื่อประเทศที่เข้าร่วมการแข่งขันโอลิมปิกเยาวชนฤดูหนาว ค.ศ. 2016 พร้อมแสดงจำนวนนักกีฬาที่เข้าร่วมจากแต่ละประเทศ (ตัวเลขในวงเล็บ)

กีฬาโอลิมปิกเยาวชนฤดูหนาว มีการแข่งขันกีฬาทั้งหมด 7 ชนิดกีฬา รวมทั้งหมด 15 ประเภท

ประเทศเข้าร่วมที่ได้เหรียญรางวัลมากที่สุดสิบอันดับแรก โดยประเทศเจ้าภาพแสดงด้วยแถบสีเน้น
ฟอทซ์ไฮม์

ฟอทซ์ไฮม์ () เป็นเมืองที่มีประชากรเกือบ 120,000 คน ตั้งอยู่ในรัฐบาเดิน-เวือร์ทเทมแบร์ก ทางตะวันตกเฉียงใต้ของประเทศเยอรมนี ในเขตแบล็กฟอเรสต์ เป็นที่รู้จักด้านอุตสาหกรรมอัญมณีและนาฬิกาข้อมือ เมืองมีพื้นที่ 98 กม² ตั้งอยู่ระหว่างเมืองชตุทท์การ์ทและคาร์ลสรูเออ
อุดร ตันติสุนทร

นายอุดร ตันติสุนทร (เกิด 13 กันยายน พ.ศ. 2476) อดีตรัฐมนตรี และอดีตสมาชิกสภาผู้แทนราษฎรจังหวัดตาก 5 สมัย

อุดร ตันติสุนทร เกิดเมื่อวันที่ 13 กันยายน พ.ศ. 2476 เป็นบุตรของนายซ้งกี่ กับนางแจง ตันติสุนทร และเป็นพี่ชายของนายรักษ์ ตันติสุนทร สำเร็จการศึกษาปริญญาตรี เศรษฐศาสตรบัณฑิต และ ปริญญาโท รัฐศาสตรมหาบัณฑิต จาก มหาวิทยาลัยธรรมศาสตร์

อุดรลงรับสมัครเลือกตั้งสมาชิกสภาผู้แทนราษฎรจังหวัดตาก และได้รับเลือกตั้งเป็นครั้งแรก ใน พ.ศ. 2512 ได้รับเลือกเรื่อยมา จนถึง พ.ศ. 2535 ก่อนที่จะได้รับเลือกเป็น สมาชิกวุฒิสภา จังหวัดตาก ในปี พ.ศ. 2543 และวางมือทางการเมืองในที่สุด

อุดร ตันติสุนทร ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ

อุดร ตันติสุนทร ได้รับการเลือกตั้งเป็นสมาชิกวุฒิสภามาแล้ว 1 สมัย คือ

อุดร ตันติสุนทร เป็นนักวิชาการที่มีบทบาทในฐานะประธานมูลนิธิส่งเสริมการปกครองท้องถิ่น และเป็นอาจารย์พิเศษ วิทยาลัยการปกครองท้องถิ่น มหาวิทยาลัยขอนแก่น เขายังมีบทบาทเป็นประธานกรรมการโครงการจัดตั้งมหาวิทยาลัยตากสิน ให้เป็นสถาบันอุดมศึกษาประจำจังหวัดตาก
การจลาจลที่ตันจุงปรียก พ.ศ. 2527

การจลาจลที่ตันจุงปรียก พ.ศ. 2527 เป็นเหตุการณ์ปะทะกันอย่างรุนแรงระหว่างชาวมุสลิมกับเจ้าหน้าที่รัฐเมื่อ 12 กันยายน พ.ศ. 2527 ที่ท่าเรือตันจุงปรียกในจาการ์ตา ทำให้มีผู้เสียชีวิตจำนวนมาก ข้อมูลทางการระบุว่าเสียชีวิต 24 คนและบาดเจ็บ 54 คน แต่ผู้รอดชีวิตกล่าวว่ามีมากกว่านั้น

ความขัดแย้งเกิดจากการที่รัฐบาลต้องการให้ทุกหน่วยงานยอมรับหลักปัญจศีล แต่มีกลุ่มชนที่ไม่พอใจออกมาต่อต้าน โดยมีบริเวณท่าเรือตันจุงปรียกและมัสยิดใกล้เคียงเป็นศูนย์กลาง รัฐบาลจึงส่งทหารเข้ามาปราบปราม เกิดการปะทะกันจนมีทหารถูกทำร้าย ต่อมาทหารที่นับถือศาสนาคริสต์ไปจับชาวมุสลิม 4 คนในมัสยิดในข้อหาทำร้ายทหาร 2 คน เมื่อผู้ถูกจับกุมไม่ยอมให้จับ ทหารได้เข้าไปในพื้นที่สวดมนต์ของมัสยิดโดยไม่ถอดรองเท้าเพื่อจับกุมผู้ต้องสงสัย จึงมีประชาชนออกมาประท้วงให้ปล่อยผู้ถูกจับกุม แต่ทางเจ้าหน้าที่กลับใช้กองพันป้องกันทางอากาศกราดยิงจนมีผู้เสียชีวิต 200 คน

หลังเหตุการณ์ครั้งนี้ ได้มีการวางเพลิงและวางระเบิดอีกเป็นระลอก เหตุการณ์รุนแรงที่เกิดขึ้นนี้ค่อย ๆ ซาลงเมื่อราว พ.ศ. 2533 ต่อมา หลังจากซูฮาร์โตลงจากตำแหน่ง ได้มีการเรียกร้องให้เปิดเผยรายละเอียดของเหตุการณ์นี้ ทหารที่เกี่ยวข้องหลายนายถูกคณะกรรมการสิทธิมนุษยชนสอบสวน
พรรคปัญจาบแห่งมาเลเซีย

พรรคปัญจาบแห่งมาเลเซีย () เป็นพรรคการเมืองในมาเลเซีย ก่อตั้งเมื่อ พ.ศ. 2529 เพื่อเป็นตัวแทนของขุมชนชาวมาเลเซียเชื้อสายปัญจาบ พรรคนี้ไม่ได้เป็นพันธมิตรทางการเมืองกับกลุ่มการเมืองใด ๆ แต่ได้เข้าร่วมในแนวร่วมแห่งชาติ
โด๋ยเม้ย

โด๋ยเม้ย () เป็นภาษาเวียดนามแปลว่าบูรณะหรือดำเนินการใหม่ เป็นนโยบายเศรษฐกิจของเวียดนามที่เสนอโดยเหงียน วัน ลิญ เป็นการเน้นตลาดเสรีแต่ใช้ระบบการเมืองแบบคอมมิวนิสต์ นโยบายนี้ได้เสนอในที่ประชุมสภาแห่งชาติครั้งที่ 6 พ.ศ. 2529 และครั้งที่ 7 พ.ศ. 2534 การเสนอนโยบายนี้เกิดจากความล้มเหลวของพรรคคอมมิวนิสต์เวียดนามที่ไม่สามารถทำให้เศรษฐกิจของเวียดนามดีขึ้น นโยบายนี้ต่างจากเปเรสตรอยกาของสหภาพโซเวียต เพราะการปรับโครงสร้างใหม่ เป็นสิ่งที่ผู้นำพรรคคอมมิวนิสต์เห็นว่าเป็นการทำลายบทบาทของพรรค ทำให้กลุ่มอนุรักษนิยมเปิดกว้างทางเศรษฐกิจอย่างระมัดระวัง ทำให้การดำเนินการตามนโยบายโด๋ยเม้ยเกิดขึ้นอย่างช้า ๆ
พระเจ้ามูฮัมหมัดที่ 8 อัล-อามินแห่งตูนิเซีย

พระเจ้ามูฮัมหมัดที่ 8 อัล-อามินแห่งตูนิเซีย (4 กันยายน 1881 – 30 กันยายน 1962) (, ) เป็นบีย์แห่งตูนิส ตั้งแต่ 15 พฤษภาคม 1943 ถึง 20 มีนาคม 1956 และเป็นพระมหากษัตริย์แห่งตูนิเซียพระองค์แรก ตั้งแต่ปี 1956 จนกระทั่งพระองค์จะถูกปลดในปี 1957 พระองค์เป็นพระโอรสของพระเจ้ามูฮัมหมัดที่ 6 อัล-ฮาบิบแห่งตูนิเซีย บีย์แห่งตูนิสพระองค์ก่อน

พระเจ้ามูฮัมหมัดที่ 8 อัล-อามิน ครองราชย์หลังจากที่กองทัพเสรีฝรั่งเศสปลดพระเจ้ามูฮัมหมัดที่ 7 แห่งตูนิเซียลูกพี่ลูกน้องของพระองค์ ด้วยข้อหาว่าพระเจ้ามูฮัมหมัดที่ 7 สมรู้ร่วมคิดกับวีชีฝรั่งเศส เมื่อ 20 มีนาคม 1956 พระองค์ได้ประกาศอิสรภาพของตูนิเซีย และปกครองตูนิเซียในฐานะพระมหากษัตริย์พระองค์แรกอย่างเต็มรูปแบบ อย่างไรก็ตาม สถาบันพระมหากษัตริย์ไม่ได้ตอบสนองตามความคาดหวังของประธานาธิบดีฮาบิบ บัวร์กุยบา พระองค์ถูกปฏิวัติเมื่อ 25 กรกฎาคม ค.ศ. 1957

พระเจ้ามูฮัมหมัดที่ 8 ต้องเสด็จย้ายไปพำนักที่มาโนอูบา ภายใต้การเฝ้าดูของรัฐบาล และก็ได้รับอนุญาตให้กลับตูนิสหลังพระชายาสิ้นพระชนม์ พระองค์เสด็จสวรรคตเมื่อวันที่ 30 กันยายน ค.ศ. 1962 ที่ตูนิส ขณะทรงมีพระชนมายุได้ 81 พรรษา พระองค์ไม่เคยสละสิทธิในราชบัลลังก์ ผู้อ้างสิทธิ์ต่อจากพระองค์คือเจ้าชายฮุสเซน บีย์ซึ่งเป็นพระโอรสของพระองค์
อัสแซสซินส์ครีด 3

อัสแซสซินส์ครีด 3 () เป็นวิดีโอเกมประวัติศาสตร์แอ็คชันผจญภัย, โลกเปิด, ชิงทรัพย์ พัฒนาโดยยูบิซอฟท์ มอนทรีออล และจัดจำหน่ายโดยยูบิซอฟท์ ในเครื่องเล่นเพลย์สเตชัน 3 ,เอกซ์บอกซ์ 360 ,วียู และไมโครซอฟท์ วินโดวส์ เป็นวิดีโอเกมภาคที่สามของเกมซีรีส์อัสแซสซินส์ครีดและเป็นภาคต่อจากวิดีโอเกมในปี ค.ศ. 2009 อัสแซสซินส์ครีด 2 วางจำหน่ายทั่วโลกในเครื่องเล่นวิดีโอเกมเพลย์สเตชัน 3 และเอกซ์บอกซ์ 360 โดยเริ่มต้นที่ทวีปอเมริกาเหนือในวันที่ 30 ตุลาคม ค.ศ. 2012 พร้อมกับในเครื่องเล่นวิดีโอเกมวียู และไมโครซอฟท์ วินโดวส์ ในเดือนพฤศจิกายน ค.ศ. 2012 ตามมา
สมเด็จพระราชินีนาถเตรีอีมาเอวารูอาที่ 2 แห่งบอราบอรา

สมเด็จพระราชินีนาถเตรีอีมาเอวารูอาที่ 2 แห่งบอราบอรา () (23 พฤษภาคม 1841 - 12 กุมภาพันธ์ 1873) เป็นสมเด็จพระราชินีนาถแห่งราชอาณาจักรบอราบอรา ตั้งแต่ ค.ศ. 1860 จนถึงปี ค.ศ. 1873 พระองค์เป็นพระราชธิดา ในสมเด็จพระราชินีนาถโปมาเรที่ 4 แห่งตาฮีตี

สมเด็จพระราชินีนาถเตรีอีมาเอวารูอาที่ 2 เสด็จพระราชสมภพเมื่อวันที่ 23 พฤษภาคม ค.ศ. 1841 พระองค์เป็นพระราชธิดา ในอาริอิฟาไอเต อา ไฮโรและสมเด็จพระราชินีนาถโปมาเรที่ 4 แห่งตาฮีตี พระองค์ครองราชย์บัลลังก์บอราบอราต่อจากพระเจ้าตาโปอาที่ 2 แห่งบอราบอราพระราชบิดาบุญธรรมของพระองค์ พระองค์ทรงราชาภิเษกสมรสกับเตมาอูอิอาริอิ อา มาอิ ทั้งสองไม่มีพระราชโอรส-ธิดาด้วยกัน จึงได้รับเลี้ยงอารีอี โอตาเร เตอารีอีมาเอวารูอาที่ 3 ซึ่งเป็นพระราชภาคิไนยมาเป็นพระราชธิดาบุญธรรม ซึ่งต่อมาได้ครองราชย์พระนามว่าสมเด็จพระราชินีนาถเตรีอีมาเอวารูอาที่ 3 แห่งบอราบอรา

สมเด็จพระราชินีนาถเตรีอีมาเอวารูอาที่ 2 เสด็จสวรรคตเมื่อ 12 กุมภาพันธ์ ค.ศ. 1873 สมเด็จพระราชินีนาถเตรีอีมาเอวารูอาที่ 3 พระราชธิดาบุญธรรมจึงได้ครองราชย์ต่อจากพระองค์
อาเลกซันเดอร์ บึตต์เนอร์

อาเลกซันเดอร์ บึตต์เนอร์ () เกิดเมื่อวันที่ 11 กุมภาพันธ์ พ.ศ. 2532 เป็นนักฟุตบอลชาวดัตช์ ปัจจุบันลงเล่นให้กับสโมสรฟุตบอลแมนเชสเตอร์ยูไนเต็ด โดยเขาถนัดในตำแหน่งกองหลังฝั่งซ้ายหรือแบ็กซ้าย แต่เขาสามารถเล่นในตำแหน่งกองกลางตัวซ้ายได้ และเขาทำประตูแรกให้กับแมนเชสเตอร์ยูไนเต็ดในปี พ.ศ. 2555 ในเกมที่พบกับวีแกนแอทเลติกที่โอลด์แทรฟฟอร์ด
อันเยโล เอนริเกซ

อันเยโล โฆเซ เอนริเกซ อิตูร์รา () เกิดเมื่อวันที่ 13 เมษายน พ.ศ. 2537 เป็นนักฟุตบอลชาวชิลี เล่นในตำแหน่งกองหน้า ปัจจุบันเล่นให้กับสโมสรอัตลัสในเม็กซิโก
รถไฟใต้ดินแอลเจียร์

รถไฟใต้ดินแอลเจียร์ () เป็นระบบขนส่งในกรุงแอลเจียร์ วางแผนโครงการตั้งแต่ ค.ศ. 1970 มีจุดประสงค์เพื่อพัฒนาการเติบโตของเมือง มีแผนเปิดให้บริการเมื่อ ค.ศ. 1980 แต่เกิดแผนล่าช้า ทำให้ต้องเลื่อนเวลา เนื่องจากปัญหาทางการเงิน และโครงการนี้ได้นำเสนอใหม่อีกครั้งเมื่อปี ค.ศ. 2003

รถไฟใต้ดินสายแรก จากสถานีเฮอ์ลเบเดอร์ จนถึงสถานีทาฟอร่า ระยะทาง จำนวน 10 สถานี ตอนนี้ได้สร้างเสร็จสมบูรณ์ และเริ่มเปิดให้บริการตั้งแต่ตุลาคม ค.ศ. 2011
รถไฟใต้ดินทาชเคนต์

รถไฟใต้ดินทาชเคนต์ (, ) เป็นระบบขนส่งทางรางในกรุงทาชเคนต์ เมืองหลวงของประเทศอุซเบกิสถาน เป็นเส้นทางรถไฟใต้ดิน 1 ใน 2 แห่งของภูมิภาคเอเชียกลาง (อีกแห่งคือเมืองอัลมาตี) เริ่มก่อสร้างในสมัยโซเวียต เริ่มเปิดให้บริการในปี ค.ศ. 1977 เป็นเส้นทางที่มีสถานีรถไฟฟ้าหรูหราที่สุดในโลก
รถไฟใต้ดินดูไบ

รถไฟใต้ดินดูไบ () เป็นระบบขนส่งทางรางในกรุงดูไบ ประเทศสหรัฐอาหรับเอมิเรตส์ เปิดให้บริการ 2 เส้นทางคือ สายสีแดงและสายสีเขียว และโครงการอีก 3 เส้นทาง เป็นโครงสร้างทั้งใต้ดินและยกระดับ ตัวรถไฟฟ้าและสถานีจะติดตั้งระบบเครื่องปรับอากาศ พร้อมประตูกั้นชานชาลา

เส้นทางรถไฟฟ้าสายสีแดง ได้ทำพิธีเปิดการเดินรถอย่างเป็นทางการ เมื่อเวลา 9 นาฬิกา 9 นาที 9 วินาที วันที่ 9 กันยายน ค.ศ. 2009 โดยผู้ปกครองเมืองดูไบ และเปิดเดินรถแบบขนส่งสาธารณะในเวลา 6 นาฬิกา วันถัดมา รถไฟใต้ดินดูไบเป็นระบบขนส่งมวลชนความเร็วสูงแห่งแรกในคาบสมุทรอาหรับ มีผู้โดยสารใช้บริการถึง 110,000 คนในช่วงเวลา 2 วันแรกที่เปิด คิดเป็น 10 เปอร์เซ็นต์ ของประชากรทั้งเมือง และในช่วง 3 เดือนแรก มีผู้โดยสารมาใช้บริการถึง 10 ล้านคน เส้นทางรถไฟฟ้ามีโรงซ่อมบำรุงอยู่ 2 แห่ง

กินเนสบุ๊ค ได้ลงบันทึกว่า เป็นระบบรถไฟฟ้าใต้ดินระบบอัตโนมัติที่มีระยะทางมากที่สุด ยาวถึง  ขบวนรถไฟฟ้าที่ใช้วิ่งทั้งสองเส้นทาง ผลิตโดยบริษัทหนึ่งของประเทศญี่ปุ่น รถไฟฟ้าชุดแรกนำเข้าเมื่อเดือนมีนาคม ค.ศ. 2008 มีที่นั่งและที่ยืนรวม 643 ที่ แบ่งเป็นที่นั่งสามชั้น ได้แก่

รถไฟฟ้ารับกระแสไฟฟ้าจากรางที่สาม นอกจากนี้บนขบวนรถยังมีเจ้าหน้าที่คุมรถ สำหรับกรณีฉุกเฉินอีกด้วย
วงศ์จันทน์เทศ

วงศ์จันทน์เทศ หรือ "()" เป็นวงศ์ของพืชมีดอกที่พบในทวีปยูเรเชีย และทวีปอเมริกา พืชในวงศ์นี้ที่รู้จักกันดีที่สุดคือ จันทน์เทศ "()" มี 20 สกุล 440 สปีชีส์ มีทั้งไม้ยืนต้น และไม้พุ่ม เป็นไม้ไม่ผลัดใบ กระจายพันธ์ตั้งแต่ ประเทศบราซิล ประเทศโคลอมเบีย] อินเดีย ประเทศมาเลเซีย ประเทศอินโดนีเซีย และเกาะนิวกินี
วงศ์กุ่ม

วงศ์กุ่ม หรือ Capparaceae หรือ Capparidaceae เป็นวงศ์ของพืชมีดอกในอันดับ Brassicales ในปัจจุบันประกอบด้วย 33 สกุลและประมาณ 700 สกุลขนาดใหญ่ได้แก่ "Capparis" ( 150), "Maerua" (100), "Boscia" (37) และ "Cadaba" (30) วงศ์นี้มีความใกล้เคียงกับวงศ์ Brassicaceae และเคยรวมอยู่ด้วยกัน (APG, 1998) บางสกุลในวงศ์นี้ใกล้เคียงกับวงศ์ Brassicaceae มากกว่าสกุลอื่นในวงศ์เดียวกัน ปัจจุบันจึงนำไปรวมในวงศ์Brassicaceae (เป็นวงศ์ย่อย Clemoideae) หรือแยกไปเป็นวงศ์ Cleomaceae
อบเชยลังกา

อบเชยลังกา ลักษณะทั่วไปเป็นไม้ยืนต้น ตัวต้นจะสูงประมาณ 4 - 10 เมตร ส่วนเปลือกและใบมีกลิ่นหอมเฉพาะตัว ใบมีลักษณะเป็นใบเดี่ยวเรียงตรงข้ามกัน เส้นใบหยัก 3 เส้น เวลาออกดอกจะออกที่บริเวณซอกใบ หรือปลายกิ่ง โดยออกดอกย่อยสีเหลืองอ่อนรวมกันเป็นช่อ เป็นพืชพื้นเมืองในศรีลังกา เปลือกลำต้นใช้ทำเครื่องเทศ เรียก อบเชย
เจ้าชายโทโมฮิโตะแห่งมิกาซะ

เจ้าชายโทะโมะฮิโตะ ทรงอภิเษกสมรสกับเจ้าหญิงโทะโมะฮิโตะแห่งมิกะซะ มีพระโอรส-พระธิดา 2 พระองค์ คือ เจ้าหญิงอะกิโกะแห่งมิกะซะและเจ้าหญิงโยโกะแห่งมิกะซะ พระองค์สิ้นพระชนม์เมื่อวันที่ 6 มิถุนายน ค.ศ. 2012 เนื่องด้วยโรคมะเร็ง
ยาซูโกะ โคโนเอะ

ยะซุโกะ โคะโนะเอะ (; ประสูติ: 26 เมษายน พ.ศ. 2487) หรือพระนามเดิม เจ้าหญิงยะซุโกะแห่งมิกะซะ () เป็นพระธิดาพระองค์ใหญ่ในเจ้าชายทะกะฮิโตะ เจ้าชายมิกะซะ กับเจ้าหญิงยุริโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับทะดะเตะรุ โคะโนะเอะ

ยะซุโกะ โคะโนะเอะ มีพระนามเดิมว่า เจ้าหญิงยะซุโกะแห่งมิกะซะ ประสูติเมื่อวันที่ 26 เมษายน พ.ศ. 2487 เป็นพระธิดาพระองค์ใหญ่ในเจ้าชายทะกะฮิโตะ เจ้าชายมิกะซะ กับเจ้าหญิงยุริโกะ พระชายาฯ สำเร็จการศึกษาจากโรงเรียนกะกุชูอิงทั้งแผนกประถมและมัธยมศึกษา และระดับอุดมศึกษาสาขาวิชาภาษาและวรรณคดีญี่ปุ่น คณะอักษรศาสตร์ มหาวิทยาลัยกะกุชูอิง

เจ้าหญิงยะซุโกะแห่งมิกะซะ ได้ลาออกจากฐานันดรศักดิ์เพื่อเสกสมรสกับทะดะเตะรุ โคะโนะเอะ เมื่อวันที่ 16 ธันวาคม พ.ศ. 2509 ทั้งสองมีบุตรชายด้วยกันเพียงคนเดียวคือ ทะดะฮิโระ โคะโนะเอะ (เกิด: 18 กรกฎาคม พ.ศ. 2513)

ทั้งนี้ทะดะเตะรุ โคะโนะเอะ พระสวามี เป็นน้องชายของโมะริฮิโระ โฮะโซะกะวะ อดีตนายกรัฐมนตรีญี่ปุ่น ทั้งมีศักดิ์เป็นหลานตาและผู้สืบสกุลของฟุมิมะโระ โคะโนะเอะ อดีตนายกรัฐมนตรีญี่ปุ่น ปัจจุบันเขาดำรงตำแหน่งเป็นประธานของสภากาชาดญี่ปุ่น
มาซาโกะ เซ็ง

มะซะโกะ เซ็ง () หรือพระนามเดิม เจ้าหญิงมะซะโกะแห่งมิกะซะ () เป็นอดีตสมาชิกของราชวงศ์ญี่ปุ่น มะซะโกะเป็นพระธิดาในเจ้าชายทะกะฮิโตะ เจ้ามิกะซะ กับ เจ้าหญิงยุริโกะ พระวรชายามิกะซะ

มะซะโกะ ลาออกจากฐานันดรศักดิ์เพื่อสมรสกับ ทะซะยุกิ เซ็ง มีบุตรชาย 2 คนและธิดา 1 คนคือ อะกิฟุมิ เซ็ง ทะกะฟุมิ เซ็ง และมะกิโกะ เซ็ง
ยามา (แก้ความกำกวม)

ยามา อาจหมายถึง
ซัมเมอร์ เรย์

แดเนียลล์ มอยเนต (Danielle Moinet) เกิดวันที่ 28 พฤศจิกายน ค.ศ. 1983 นักมวยปล้ำอาชีพหญิงชาวอเมริกัน, ผู้จัดการมวยปล้ำอาชีพ, โมเดล, นักแสดง และอดีตผู้เล่นอเมริกันฟุตบอล
แซ็ง-นาแซร์

แซ็ง-นาแซร์ ( ; ) เป็นเทศบาลในจังหวัดลัวรัตล็องติก ทางตะวันตกของประเทศฝรั่งเศส เป็นเมืองที่มีท่าเรือที่สำคัญ บริเวณปากแม่น้ำลัวร์ ใกล้มหาสมุทรแอตแลนติก เป็นเมืองที่มีสืบทอดด้านการตกปลาและต่อเรืออันยาวนาน เชื่อกันว่าเมืองนี้ตั้งอยู่บนเมืองโบราณสมัยโรมันที่ชื่อ คาร์บิโล ซึ่งชาวโรมันใช้เป็นสถานที่ต่อเรือเมื่อ 56 ปีก่อนคริสต์ศักราช ได้พัฒนาเป็นเมืองท่าตั้งแต่ตอนกลางของคริสต์ศตวรรษที่ 19 เป็นต้นมา
วฤษฎิ์ ศิริสันธนะ

วฤษฎิ์ ศิริสันธนะ (เกิด 24 กันยายน พ.ศ. 2533) ชื่อเล่น ไม้ เป็นนักแสดงและนายแบบชาวไทย เข้าสู่วงการบันเทิงจากการประกวดเอ็มไทยแลนด์ ซึ่งได้รับรางวัลชนะเลิศ จนได้เซ็นสัญญากับทางช่อง 3 กับละครโทรทัศน์เรื่องแรก "แม่เปียดื้อ" ในปี 2556 ซึ่งก่อนหน้านี้เขาเคยเข้าร่วมประกวดโครงการหนุ่มคลีโอ ปี 2011 แต่สิ้นสุดตำแหน่งที่ 50 ของคนสุดท้ายเท่านั้น เขาจบปริญญาตรี คณะวิศวกรรมศาสตร์ มหาวิทยาลัยเกษตรศาสตร์
ยศสินี ณ นคร

ยศสินี ณ นคร เกิดเมื่อวันที่ 7 มกราคม พ.ศ. 2521 เป็นบุตรของมยุรฉัตร เหมือนประสิทธิเวชกับโยธิน ณ นคร และมีน้องชายต่างบิดาคือเจ็ท - ณัฐพงศ์ เหมือนประสิทธิเวช โดยจ๋าเป็นผู้ผลิตละคร ในนาม เมกเกอร์ วาย กรุ๊ป (Maker Y) ผู้ผลิตรายการโทรทัศน์ นักแสดงชาวไทย จบการศึกษาระดับมัธยมจาก โรงเรียนสตรีวิทยา 2 และระดับอุดมศึกษาจาก มหาวิทยาลัยอัสสัมชัญ
โรซ เปาลา อีรีบากิซา

เจ้าหญิงโรส เปาลา อิริบากิซาแห่งบุรุนดี () เป็นเจ้าหญิงแห่งบุรุนดี ประสูติเมื่อวันที่ 20 มีนาคม ค.ศ. 1934 พระองค์เป็นพระราชธิดา ในพระเจ้ามวัมบุตซาที่ 4 แห่งบุรุนดีและสมเด็จพระราชินีเทเรซา คานยงกา และเป็นพระขนิษฐา ในพระเจ้านทาเรที่ 5 แห่งบุรุนดีพระมหากษัตริย์พระองค์สุดท้ายของบุรุนดี พระองค์ทรงเป็นผู้อ้างสิทธิ์ในราชบัลลังก์บุรุนดีหลังจากที่ พระเจ้านทาเรที่ 5 เสด็จสวรรคต
การอพยพดันเคิร์ก

การอพยพดันเคิร์ก () หรือชื่อเยอรมันคือ ปฏิบัติการไดนาโม () หรือรู้จักกันในนาม ปาฏิหาริย์แห่งดันเคิร์ก เป็นการอพยพทหารฝ่ายสัมพันธมิตรจากหาดและท่าเรือดันเคิร์ก ประเทศฝรั่งเศส ระหว่างวันที่ 27 พฤษภาคมถึงเช้ามืดวันที่ 4 มิถุนายน ค.ศ. 1940 เพราะหน่วยทหารบริติช ฝรั่งเศสและเบลเยียมถูกกองทัพเยอรมันตัดขาดระหว่างยุทธการที่ดันเคิร์กในสงครามโลกครั้งที่สอง มีคำสั่งอพยพเมื่อวันที่ 26 พฤษภาคม วินสตัน เชอร์ชิลล์กล่าวสุนทรพจน์ "We shall fight on the beaches" ต่อสภาสามัญชนเรียกเหตุการณ์ในประเทศฝรั่งเศสว่า ""หายนะทางการทหารที่ร้ายแรงที่สุดในประวัติศาสตร์"" เขายกย่องการช่วยเหลือทหารเหล่านี้ว่าเป็น ""ปาฏิหาริย์การปลดปล่อย""

ตั้งแต่วันที่ 28–31 พฤษภาคม ค.ศ. 1940 เหตุการณ์ซึ่งรู้จักกันในชื่อ การล้อมที่ลีลเกี่ยวข้องกับกำลังพลที่เหลืออยู่ 40,000 คน แห่งกองทัพฝรั่งเศสที่หนึ่งซึ่งครั้งหนึ่งเคยเกรียงไกร ในการปฏิบัติอันล่าช้าต่อเจ็ดกองพันของเยอรมนี ซึ่งรวมสามกองพันยานเกราะ ที่กำลังพยายามตัดขาดและทำลายกองทัพฝ่ายสัมพันธมิตรที่ดันเคิร์ก เชอร์ชิลล์ว่า ""เป็นช่วงเวลา 4 วันวิกฤตที่บุรุษชาวฝรั่งเศสเหล่านี้ ภายใต้การนำอย่างกล้าหาญของนายพลมอลีนีเยร์ สามารถยันพวกเยอรมันไว้ได้ไม่น้อยกว่า 7 กองพลที่อาจไปร่วมวงที่ดันเคิร์ก นี่คือผลงานอันยอดเยี่ยมที่เปิดทางให้บรรดาสหายซึ่งมีโชคกว่าตลอดจนกองทหารบริติชสามารถหนีรอดได้""
ในวันแรก มีทหารได้รับการอพยพเพียง 7,011 นาย แต่ ในวันที่เก้า ทหารทั้งสิ้น 338,226 นาย (เป็นทหารบริติช 198,229 นาย ทหารฝรั่งเศส 139,997 นาย) ได้รับการช่วยเหลือจากกองเรือ 993 ลำที่ประชุมอย่างเร่งด่วน หน่วยทหารจำนวนมากสามารถลงเรือจากกำแพงหินของท่าเรือสู่เรือประจัญบานและเรือใหญ่อื่นของบริติช 42 ลำ ขณะที่หน่วยทหารอื่น ๆ ต้องลุยน้ำหาเรือ รอหลายชั่วโมงเพื่อขึ้นเรือในน้ำที่สูงถึงไหล่ บางหน่วยโดยสารเรือจากหาดสู่เรือลำใหญ่กว่า และทหารหลายพันคนถูกพากลับสหราชอาณาจักรโดย "กองเรือน้อยแห่งดันเคิร์ก" (little ships of Dunkirk) อันขึ้นชื่อ ซึ่งเป็นกองเรือเดินสมุทรพาณิชย์ เรือประมง เรือเพื่อสันทนาการ และเรือกู้ชีพของสถาบันเรือกู้ชีพแห่งชาติราวเจ็ดร้อยลำ ซึ่งลูกเรือพลเรือนของเรือเหล่านี้ถูกเรียกเข้ารับราชการเป็นการฉุกเฉิน "ปาฏิหารย์แห่งเรือน้อย" ยังเป็นความทรงจำพื้นบ้านที่โดดเด่นในสหราชอาณาจักร